જાહેર ક્ષેત્રની બૅન્કોમાંથી કરોડો રૂપિયાની લોનો માટે જવાબદાર કોણ છે? કૉંગ્રેસના નેતાઓ અત્યાર સુધી એવા આક્ષેપ કરતા રહ્યા છે કે મોદી સરકારે આ લોકોને ભગાડયા-અથવા ભાગવા દીધા છે. હવે રિઝર્વ બૅન્કના પૂર્વ ગર્વનર રઘુરામ રાજને સંસદીય સમિતિને સુપરત કરેલી નોંધમાં સ્પષ્ટ જણાવ્યું છે કે વર્ષ 2006થી 2008 દરમિયાન બૅન્કો દ્વારા પૂરી તપાસ વિના લોનો અપાઈ હતી અને એમણે - (રાજને) વડા પ્રધાન તથા એમના કાર્યાલયને આ બાબત જણાવીને ધ્યાન ખેંચ્યું હતું પણ જરૂરી પગલાં ભરાયાં નહીં. હવે સરકાર અને ભાજપના નેતાઓએ વળતો આક્ષેપ કર્યો છે કે યુપીએ સરકારના શાસનમાં બૅન્કોની બેફામ લૂંટ થયાનું સ્પષ્ટ છે. હવે પૂર્વ વડા પ્રધાન ડૉ. મનમોહન સિંઘે અને ચિદમ્બરમે ખુલાસા કરવા જરૂરી છે. ભ્રષ્ટાચારનાં મૂળ સુધી પહોંચાશે?